
BOSNA I HERCEGOVINA
REPUBLIKA SRPSKA 
OSNOVNI SUD U BIJELJINI 
Broj: 80 0 K 172196  25 K 
Bijeljina, 30.06.2025.godine 


U IME REPUBLIKE SRPSKE!

	Osnovni sud u B., Despenić Aleksandar, kao sudija pojedinac, uz učešće zapisničara  Subašić Sanje, u krivičnom predmetu optuženog K.S., sina … iz T. broj 301,  zbog krivičnog djela –   Krađa energije iz člana 225. stav 1. Krivičnog zakonika Republike Srpske, postupajući na osnovu optužnice Okružnog  javnog  tužilaštva u B. broj T14 0 KT 0037333 25  od 03.04.2025 godine,  nakon ročišta za razmatranje izjave o priznanju krivice održanog dana 25.06.2025 godine, u prisustvu optuženog K.S.  i  Okružnog javnog tužioca     Šabić Muris , dana  30.06.2025. godine,  donio je 
 

P R E S U D U
Optuženi:

 K.S.,  sin …i majke …, rođen … godine u T., s prebivalištem u T. broj …, opština U., po narodnosti …, državljanin BiH-RS, završio osnovnu školu, po zanimanju poljoprivrednik,oženjen,otac četvoro djece,lošeg imovnog stanja, JMBG: …,osuđivan:


K R I V   JE 

Što je:

U neutvrđenom vremenskom periodu do 06.12.2024. godine kada su došli radnici ODS "…" a.d. Bijeljina TJ U. u mjesto T. broj 301, opština U.,ustanovili da K.S. na tavanskom prostoru svoje porodične kuće mimo mjernog brojila koji zbog toga nije mogao registrovati potrošnju električne energije, koristeći bakarni kabal presjeka 1,5 mm2 isti nakačio na užad pored krovnog nosača te tako priključio svoje domaćinstvo na elektroenergetsku mrežu, postupajući suprotno članu 84 stav (2) tačka 3) Zakona o električnoj energiji ("Sl. glasnik RS" broj 68/2020), na koji način je nanio materijalnu štetu Operateru distributivnog sistema „ …“ A.D. B.  u iznosu od 2.319,21 KM. 

Dakle, suprotno važećim propisima priključio elektroenergetske objekte na energetsku mrežu  

Čime je, počinio krivično djelo Krađa električne energije ili toplotne energije ili prirodnog gasa iz člana 225. stav 1. Krivičnog zakonika Republike Srpske i člana 9  stav 1 Zakona o izmjenama i dopunama Krivičnog zakonika Republike Srpske.


Pa se na osnovu navedene zakonske odredbe  i članova 28. stav 1, član  32. stav 1 i 2 ,  član  41. stav 1 i 3, član 42. stav 1 tačka 1, član 43. stav 1 tačke 1 i 2,  i člana 46. stav 1 i 2. Krivičnog zakonika Republike Srpske osuđuje na

KAZNU ZATVORA  
U TRAJANJU OD  7 ( SEDAM ) MJESECI

I 

uz primjenu  člana   49., stav 1 i 2 i 50. stav 1, 2 i 3.  Krivičnog zakonika Republike Srpske,  osuđuje na  

  NOVČANU  KAZNU 
u iznosu od 500,00  ( PETSTOTINA ) KM

		Ovu novčanu kaznu optuženi je dužan platiti u roku od mjesec dana od dana pravosnažnosti presude. 

		Ukoliko optuženi, u navedenom roku, ne plati novčanu kaznu u cijelosti ili djelimično, Sud će narediti prinudno izvršenje novčane kazne, shodno odredbama člana 50 Krivičnog zakonika  Republike Srpske. Ukoliko novčana kazna putem prinudnog izvršenja ne bude naplaćena u roku od 1 godine, Sud će donijeti odluku o zamjeni novčane kazne kaznom zatvora, na način da se 100,00 KM novčane kazne zamijeni jednim danom kazne zatvora. Ako optuženi isplati samo dio novčane kazne, ostatak će se srazmjerno pretvoriti u kaznu zatvora. 

		Na osnovu člana 108. stav 3. Zakona o krivičnom postupku Republike Srpske  optuženi je dužan nadoknaditi … AD B. na ime naknade štete iznos od 2.319,21 KM u roku od 30 dana od dana pravosnažnosti presude pod prijetnjom prinudnog izvršenja.

	Na osnovu čl.99.st.1. Zakona o krivičnom postupku Republike Srpske, obavezuje se optuženi da nadoknadi troškove krivičnog postupka u paušalnom iznosu od  200,00 KM  a,  sve u roku od 15 dana nakon pravosnažnosti presude, pod prijetnjom prinudnog izvršenja.

	 
O b r a z l o ž e nj e

	Okružno javno tužilaštvo u B. podnijelo je ovom sudu optužnicu broj T14 0 KT 0037333  25  od 03.04.2025 godine,   protiv optuženog   K.S. sina … iz T. broj …,  zbog krivičnog djela –   Krađa energije    iz člana 225 stav 1.  Krivičnog zakonika Republike Srpske.
	 
Optuženi je dana   25.04.2025. godine, na zapisniku pred sudijom za prethodno saslušanje izjavio da je kriv za izvršenje krivičnog djela za  koje je optužen po svim tačkama optužnice.

Okružno javno tužilaštvo u B. u potpunosti ostaje kod optužnice od  03.04.2025 godine. 

Na glavnom pretresu nakon što je poučen o posljedicama priznanja krivice tj. da se time odriče prava na dalje suđenja i da sud može donijeti odluku o sankciji, imovinskopravnom zahtjevu i troškovima postupka optuženi je izjavio da je kriv i priznao krivicu.

Sud je u smislu odredbe člana  245. Zakona o krivičnom postupku Republike Srpske,   utvrdio da se prihvata izjava o priznanju krivice  odnosno da se do iste došlo dobrovoljno, svjesno i sa razumijevanjem, te da postoji dovoljno dokaza koji  dokazuju krivicu  optuženog. 

U dokaznom postupku izvršen je uvid:  Zapisnik o uviđaju PS U. br.15-2/01-230-71/24 od 06.12.2024.godine, Izvještaj PS U. br.15-2/01-KT-71/24 od 06.12.2024.godine, Odštetni zahtjev Operatera distributivnog sistema „ …“ A.D. B. br.12675-1/24 od 16.12.2024.godine, Račun Operatera distributivnog sistema „ …“ A.D. B. br.9000311524 od 10.12.2024.godine na ime K.S., obračun Operatera distributivnog sistema „…“ A.D. B. br.12675/24 od 06.12.2024.godine neregistrovane električne energije za K.S., Obračun neregistrovane električne energije od 06.12.2024.godine na ime K.S., Nalog Terenske jedinice U. za rad od 06.12.2024.godine na elektroenergetskim objektima u beznaponskom stanju od 06.12.2024.godine, Zapisnik „ …“ A.D. B. o utvrđivanju neovlašćene potrošnje električne energije od 06.12.2024.godine na ime K.S., Izvod iz KE za osumnjičenog. 

         Na pouzdan način je utvrđeno da je oštećenoj Elektroprivredi prouzrokovana šteta o čemu je sačinjen zapisnik o uviđaju od 06.12.2024. godine u kojem je navedeno da je u dvorištu kuće optuženog od strane električara Đ.B. i S.Đ. utvrđeno da je imenovani oštetio glavni vod i priključio bakarni kabal 1,5 mm2, kojim je napajao dio potrošača u svom domaćinstvu pa je sačinjen izvještaj o kriminalističko tehničkom pregledu od  06.12.2024. godine u kojem je navedeno  da je priključenje kablova pronađeno na licu mjesta, a oštećena je podnijela imovinsko pravni zahtjev i račun na osnovu primjene opštih uslova za isporuku i snadbijevanje električnom energijom uz obračun neregistrovane električne energije, zapisnika o utvrđivanju iste i nalog za rad pri čemu su došli do iznosa štete od 2.319,21 KM i predstavnik oštećenog Z.T. u navedenom iznosu ističe imovinskopravni zahtjev te su saslušani i električari S.Đ. i Đ.B. koji sun a licu mjesta utvrdili  da je na krovu pomjeren jedan crijep i prikačen kabel, što su oni morali da prijave Eelktrodistribuciji i da sačine zapisnik. 

        Optuženi je priznao izvršenje krivičnog djela i izjasnio se da je kriv, te je već osuđivan za izvršenje navedenog krivičnog djela što je utvrđeno uvidom u izvod iz kaznene evidencije, tako da je na pouzdan način utvrđeno da je optuženi učinio navedeno krivično djelo i to direktnim umišljajem u smislu člana 32.  Krivičnog zakonika Republike Srpske, jer je bio svjestan svoga djela i htio je njegovo izvršenje, s tim što sud nije vezan pravnom kvalifikacijom krivičnog djela, pa je isto u pogledu činjeničnog opisa okvalifikovao kao  krivično djelo  Krađe električne energije ili toplotne energili ili prirodnog gasa, kako je to navedeno u članu 9 Zakona o izmjenama i dopunama Krivičnog zakonika Republike Srpske (“Sluzžbeni glasnik Republike Srpske”, broj: 73/23 ), a za koje je propisana kazna zatvora u trajanju od 6 mjeseci do tri godine  i novčana kazna, pri čemu je od olakšavajućih okolnosti cijenjeno izraženo kajanje a od otežavajućih  okolnosti  dosadašnja osuđivanost  i to za identično krivično djelo, pa je sud mišljenja da će se i navedenim kaznama postići svrha kažnjavanja iz člana 43. Krivičnog zakonika Republike Srpske.


                


                             Na osnovu člana 108. stav 3. Zakona o krivičnom postupku Republike Srpske  optuženi je dužan nadoknaditi Elektro Bijeljini AD B. na ime naknade štete iznos od 2.319,21 KM u roku od 30 dana od dana pravosnažnosti presude pod prijetnjom prinudnog izvršenja.

	Na osnovu čl.99.st.1. Zakona o krivičnom postupku Republike Srpske, obavezuje se optuženi da nadoknadi troškove krivičnog postupka u paušalnom iznosu od  200,00 KM  a,  sve u roku od 15 dana nakon pravosnažnosti presude, pod prijetnjom prinudnog izvršenja.
    

     Zapisničar                                                                                                 Sudija

Sanja Subašić                                                                                   Aleksandar Despenić


PRAVNA POUKA:                                                                                       
Protiv ove presude dozvoljena 
je žalba Okružnom sudu u Bijeljini                                                         
u roku od 15 dana od dana prijema,
putem ovog suda.

